GiliGold/VAD_KnessetCorpus huggingface dataset:
מירב בן ארי:
אני חושבת שהחוק הזה בכלל לא צריך לקבל פטור מחובת הנחה
מירב בן ארי:
 זה חוק מאוד בעייתי
שמחה רוטמן:
לא, אבל את מתעסקת רק בנושא אחד פה
אופיר כץ:
את בעצמך אומרת שיש משרדים שכן צריך לתת להם
אופיר כץ:
 עכשיו להגיד שהחוק הזה לא צריך לקבל פטור - - -
מירב בן ארי:
הבעיה שלי עם החוק הזה, אני גם אומר שסעיף 1 ו-2 הם בסדר אבל אני חושבת שסעיף 3(א) הזה הוא בעייתי
אופיר כץ:
מירב, בשביל זה יש ועדה ואת רואה שיש פה חברי קואליציה שמסכימים עם הטענה שלך
אופיר כץ:
 תעבדו על זה בוועדה
אופיר כץ:
מי בעד מתן פטור בכל הקריאות? חמישה בעד
מירב בן ארי:
אני לא אתנגד בגלל 1 ו-2 אבל אני לא חושבת שצריך להוציא - - -
אופיר כץ:
אוקיי, אם כך אושר וקיבל פטור
אופיר כץ:
סעיף 4, הצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד-2023 (מ/1674), בכל הקריאות
אופיר כץ:
      עו"ד יפעת רווה, שלום לך, בבקשה
יפעת רווה:
שלום, תודה רבה
מירב בן ארי:
תגידי גם מה ההבדל בין הקודם שעשינו כאן
יפעת רווה:
אני אגיד
יפעת רווה:
 הנושא מוסדר כרגע בחלקו בתקנות שעת חירום שהותקנו מייד עם תחילת המלחמה בנושא המעצרים, ונעשו מאוד במהירות ובאיזונים שהתאימו לתחילת מלחמה
יפעת רווה:
 חלק נוסף בנושא של הקראות ודיונים מסיימי הליך נעשה בחקיקה לפני שבועיים, ב-18 בחודש אושר בוועדת החוקה
יפעת רווה:
 החוק הזה הוא חוק מתכלל שכולל את כל הנושא, קודם כל הנושא של הטלפונים
יפעת רווה:
 אני זוכרת שאת הזכרת את זה גם בפעם הקודמת ובצדק
יפעת רווה:
 זה אכן נושא בעייתי
יפעת רווה:
 אנחנו בדין ודברים עם האוצר ולא סתם באמת ההצעה הזאת במקביל נעשתה ביחד ובשיתוף של משרד האוצר שעדיין בדין ודברים עם המשרד לביטחון פנים, אבל כדי למתקן גם את תחנות המשטרה, כדי להוסיף מתקונים בגלל הכמויות הגדולות וההיקפים הגדולים של דיונים בהיוועדות חזותית
יפעת רווה:
 זה עדיין בתהליך
יפעת רווה:
 אנחנו נפרט בעניין הזה בדיון עם ועדת חוקה, אבל נעשה ניסיון לשפר את הדבר הזה
מירב בן ארי:
מה בעצם ההבדל בין ה-VC הזה ל-VC שעשו כבר בחוקה? עכשיו את נכנסת לתקופה כמו בקורונה?
יפעת רווה:
זה לא בדיוק הסדר כמו בקורונה בגלל שהנסיבות פה שונות
יפעת רווה:
 גם בקורונה נכון שזה היה חירום אבל שם הדבר המרכזי היה הנושא של חשש להידבקות
יפעת רווה:
 פה זה קצת שונה אבל כן הכנסנו דברים מסוימים שהיו גם שם, למשל סעיף של חיוניות מעצר, לעשות איזשהו איזון בין ההסדר הזה שברור לנו שהוא הסדר שבתקופה רגילה האיזונים בו שונים
יפעת רווה:
 אנחנו גם נגיע לוועדה עם הארכה של ההסדר בתקופה הרגילה, בתקופה אני מדברת מלפני המלחמה שגם הוא הסדר של הוראת שעה, אבל שם האיזונים שונים בגלל שפה אנחנו עושים הרבה יותר דיונים בהיוועדות חזותית ולפעמים גם עדיין בטלפונים עד שהדברים יפתרו לחלוטין
יפעת רווה:
 עשינו במקביל סעיף גם של חיוניות מעצר חוץ מדברים שקשורים למלחמה כדי שגם יהיה איזון בעניין של עצם המעצרים
יפעת רווה:
     נכנס כאן שלפני שהשר מכריז על המצב שמצדיק את השימוש בכל ההסדר, הוא גם ייוועץ בסניגוריה הציבורית
יפעת רווה:
 הוא ישמע את עמדת הסניגור הציבורי הארצי, זאת אומרת ניתן מעמד רשמי לעמדת הסניגוריה
יפעת רווה:
 היה פה ניסיון, שוב, אנחנו נרחיב כמובן בוועדה, זה הצעה של 50 סעיפים וניכנס לפרטים, אבל נעשה פה באמת ניסיון בזמן יותר רב מאשר ההסדר הראשוני
משה מרון:
השאלה אם זה מתייחס לכל האסירים או שיש הבדל בין אסירים ביטחוניים או עצורים רגילים? כי זה חייב להיות
יפעת רווה:
יש הבדל
יפעת רווה:
 חיוניות מעצר, אני אקריא ממש את הסעיף כדי לדייק
יפעת רווה:
 סעיף חיוניות המעצר, סעיף 9 אומר ש"כשבית המשפט בא לצוות על מעצרו של אדם, בין אם זה מעצר ימים או עד תום ההליכים, הוא ישקול את חיוניות המעצר בין השאר בהתחשב במצב הכליאה באותה עת ובהתחשב בפגיעה בעצור הנובעת מקיומו של הדיון שלא בנוכחותו של העצור אלא בהיוועדות חזותית לפי הוראות פרק זה
יפעת רווה:
 הוראות סעיף זה לא יחולו לעניין מעצרים בשל חשד לביצוע עבירה שיש בה כדי לפגוע בביטחון הציבור בעת ששורר המצב הביטחוני שבשלו ניתנה הכרזה על מצב מיוחד בעורף", אז בפירוש יש הפרדה
אופיר כץ:
 עוד מישהו?
מירב בן ארי:
לכמה זמן זה?
אופיר כץ:
כל הקריאות
מירב בן ארי:
זה הוראת שעה, לא?
יפעת רווה:
זה הוראת שעה שמותנית בהכרזות
מירב בן ארי:
כל עוד זמן המלחמה?
יפעת רווה:
כרגע אנחנו נמצאים במצב שיש תקנות שעת חירום
יפעת רווה:
 כרגע יש הכרזה עד ה-8 בחודש
יפעת רווה:
 יש תקש"ח שהוארכו אתמול עד ה-15 בחודש
מירב בן ארי:
לנובמבר
יפעת רווה:
לנובמבר, כן
יפעת רווה:
 אנחנו נעשה אמנם בצורה מהירה אבל צריך בכל זאת דיונים
יפעת רווה:
 זה חוק מורכב
אופיר כץ:
מי בעד מתן הפטור בכל הקריאות?
אופיר כץ:
     אני מבין שיש עוד הצעת חוק מהממשלה שעדיין לא הגיעה, אז אנחנו כנראה נתכנס שוב למתן פטור
אופיר כץ:
 הישיבה הזו נעולה
אופיר כץ:
 הנושא: בקשת יושב-ראש ועדת העבודה והרווחה להקדמת הדיון בהצעת חוק התגמולים לבני משפחה של נעדרים או חטופים בפעולת איבה או במלחמה, התשפ"ד–2023, פ/4030/25 כ/983, לפני הקריאה השנייה והשלישית
מיכל מרים וולדיגר:
כבוד היושב-ראש, אין ספק שאין חוק ראוי מזה כדי שהוא יהיה פטור מחובת הנחה
מיכל מרים וולדיגר:
 אנחנו עובדים כבר - - -
אופיר כץ:
שבועיים
מיכל מרים וולדיגר:
כן
מיכל מרים וולדיגר:
 כולל יושב-הראש, שבועיים רציפים כדי לתת למשפחות האלה שהייתה לקונה בחוק
מיכל מרים וולדיגר:
 לגבי המצב המשפטי לא הייתה הכרה למשפחות חטופים ונעדרים
אופיר כץ:
זו לא לקונה
אופיר כץ:
 לא היה חוק לגביהם, לא על חטופים, לא על נעדרים
מיכל מרים וולדיגר:
 אבל היו של נפגעי פעולות איבה, ולא הייתה הגדרה למשפחה של כאלה שלא נמצאים, שנעדרים או חטופים
מיכל מרים וולדיגר:
 ולכן, ברור שאנחנו צריכים להעביר את החוק הזה וכמה שיותר מהר
מיכל מרים וולדיגר:
 כל יום שהוא לא עובר, זה עוד כאב ועוד פצע ענק בלב שהוא שבור והוא חייב את העזרה שאנחנו מציעים להם
מיכל מרים וולדיגר:
 העזרה הזו באמת היא מינימלית, למרות כל הרצון לתת להם את הכול
מיכל מרים וולדיגר:
     החוק הזה חייב לקבל את הפטור מחובת הנחה
מיכל מרים וולדיגר:
 אני מניחה שכל חברי הכנסת מסכימים איתי, כולל היושב-ראש
מיכל מרים וולדיגר:
 אין צורך להוסיף עוד מילים
אופיר כץ:
 אני גם אמרתי בוועדה
אופיר כץ:
 עשינו את זה באמת בשבועיים אינטנסיביים, וכל פעם הוספנו ושיפרנו, הכול בשביל ללכת למען המשפחות
אופיר כץ:
 גם היום אנחנו מחכים לנועה, הייעוץ המשפטי עובד שם בוועדה עובד מאוד קשה
אופיר כץ:
 אנחנו ממתינים
אופיר כץ:
 אמרתי לה שגם אם צריך להוציא את המליאה להפסקה, ולחכות עד שהם יסיימו, נעשה את זה כדי שנעביר את החוק היום
אופיר כץ:
     אם כך, מי בעד מתן הפטור שנייה ושלישית?
אופיר כץ:
מאושר
אופיר כץ:
סעיף 1
אופיר כץ:
 בקשת הממשלה להקדמת הדיון בהצעת חוק העברת מידע לצורך זיהוי או אימות זהות של אדם לרבות גופה, ואיתור נעדר או שבוי, הנדרשים בשל פעולות המלחמה (הוראות שעה – חרבות ברזל), התשפ"ד-2023,  מ/1675, בכל הקריאות
אופיר כץ:
 ינמקו בזום – נציגת המשרד לביטחון לאומי – קרן אבירם, מהלשכה המשפטית
אופיר כץ:
 בזום
קרן ברק:
אני עליתי לסעיף הקודם שאישרתם אותו עכשיו, אם תרצו אני אנמק אותו
אופיר כץ:
 אין צורך
אופיר כץ:
 לסעיף 1
אופיר כץ:
 תוכלי לנמק את בקשת הממשלה להקדמת הדיון בהצעת חוק העברת מידע לצורך זיהוי או אימות זהות של אדם לרבות גופה, ואיתור נעדר או שבוי, הנדרשים בשל פעולות המלחמה (הוראות שעה – חרבות ברזל), התשפ"ד-2023,  מ/1675
קרן ברק:
 אומר מספר מלים
קרן ברק:
 הצעת החוק מעגנת שני סטים של תקנות שעת חירום שהממשלה התקינה ממש לאחר מתקפת הטרור ב-7 באוקטובר
קרן ברק:
 התקנות האלה מאפשרות לרשות המאגר הביומטרי להעביר מידע לגורמי הביטחון, ובראשם למשטרת ישראל שעושה ממש עבודת קודש במחנה שורה להעביר מידע לצורך המאוד ספציפי של זיהוי הקורבנות ואיתור הנעדרים והחטופים
קרן ברק:
      הצעת החוק שמונחת בפניכם עכשיו מעגנת את העקרונות של ההוראות של התקש"חים, ומוסיפה עוד הסדרים נוספים
קרן ברק:
 הדחיפות שלנו נובעת מכך שתקנות שעת חירום, שני הסטים, התוקף שלהן פג ביום רביעי הקרוב
קרן ברק:
 ולכן, אנחנו כממשלה פעלנו כדי להעביר את הוראות התקש"חים, ולעגן אותן בהוראת חקיקה
קרן ברק:
 מכאן נובעת הדחיפות - כדי לסיים את הליכי החקיקה עד יום רביעי
מירב בן ארי:
בעצם, לא הבנתי, מי מעביר למי? פספסתי את זה
מירב בן ארי:
 תסבירי עוד פעם מי מעביר למי?
קרן ברק:
רשות המאגר הביומטרי שנמצאת במשרד הפנים, לפי ההוראות של התקש"חים, היא יכולה להעביר מידע למשטרה ולגורמי הביטחון
מירב בן ארי:
הבנתי
מירב בן ארי:
 בעצם בין משרד הפנים למשרד לביטחון לאומי
קרן ברק:
וישירות לגופי הביטחון – למשטרה, לצה"ל
מירב בן ארי:
זו הוראת שעה או חוק? יהיה לנו חוק במדינה
קרן ברק:
כרגע הוראת שעה למשך שנה
קרן ברק:
 יש אפשרות גם להאריך אותה כל פעם בעוד שלושה חודשים
מירב בן ארי:
אגב, בכנסת הקודמת, ניסתה חברת הכנסת נירה שפק, להעביר את החוק של הרשות לנעדרים וחטופים עוד לפני – מי חשב שזה יקרה, ושם היא אמרה שצריך להיות מאגר משותף של משרד הפנים והמשרד לביטחון לאומי, כדי שהמשטרה תוכל להודיע למשפחה של החטוף או הנעדר
אופיר כץ:
אם כך, מי בעד מתן הפטור בכל הקריאות?
אופיר כץ:
אני מתכבד לפתוח את ישיבת ועדת הכנסת בפעם הרביעית
אופיר כץ:
 אבל מי סופר? על סדר-היום: בקשת יושב-ראש ועדת החוקה, חוק ומשפט להעברת החלקים שפוצלו מתוך הצעת חוק הארכת תקופות ודחיית מועדים (הוראת שעה – חרבות ברזל) (החלטות מינהליות ופעולות כלפי רשות ציבורית, אומנה לילדים, תקופות כהונה, תאגידים, בתי דין מינהליים ותכנון ובנייה), התשפ"ד - 2023 (מ/1673), מוועדת החוקה, חוק ומשפט לוועדת העבודה והרווחה ולוועדת הפנים והגנת הסביבה
שמחה רוטמן:
כמו שכתוב במכתבי, יש בחוק הזה, שהוא מורכב מהרבה מאוד נושאים, נושאים שהם במובהק שהם שייכים לתחום התכנון והבנייה, שהם בתחום מומחיותה ויכולותיה של ועדת הפנים, ויש נושא של אומנה, שהוא במובהק נושא ששייך לוועדת העבודה והרווחה
שמחה רוטמן:
 וכדי שהנושאים הללו יטופלו על ידי הוועדות המתמחות בנושא, וגם לא יעוכבו, כי החוק הזה הוא מאוד גדול, ושיוכלו להתקדם גם בקצב אחר, ביקשתי שהחלקים הללו יועברו לוועדות הרלוונטיות, ושעיקר החוק, שעוסק בהסדרים הרחבים יותר, יישאר בוועדת החוקה
אופיר כץ:
 מי בעד?     						הצבעה 						 						אושר
אופיר כץ:
  עובר להצבעה במליאה
אופיר כץ:
 הצבעה אחת
- דדון:
	כן
ארבל אסטרחן:
לפי החלטת פיצול שהיתה היום במליאה
אופיר כץ:
זה עוד דיון אישי, נכון?
- דדון:
לא, זה בלי דיון
- דדון:
 זה העברה מוועדה לוועדה
אופיר כץ:
אוקיי, בלי דיון, ועם הצבעה
אופיר כץ:
     יופי, תודה רבה
אופיר כץ:
 הנושא: בקשת הממשלה להקדמת הדיון בהצעת חוק הביטוח הלאומי (הוראת שעה – חרבות ברזל) (תגמולים למשרתים במילואים), התשפ"ד-2023,  מ/1676
רועי קרת:
בוקר טוב, החוק שהונח על שולחנכם, מבקש להגדיל את התגמול המזערי לחיילי מילואים – מ-216 שקלים, ל-300 שקלים
רועי קרת:
 מי שלא היה לו שכר קודם, או שהשכר שלו היה נמוך, סטודנטים למשל, שפוצו עכשיו באלפים - החוק הזה ייתן לו עוד 80 שקל ליום
רועי קרת:
 הדחיפות ברורה
רועי קרת:
 אנחנו כבר משלמים תגמולי מילואים על החודש האחרון
רועי קרת:
 אנחנו רוצים לשלם אותם בערכם המלא
אופיר כץ:
מספר שאלות
אופיר כץ:
 זה גם כאלה שבאו מחו"ל?
שמחה רוטמן:
זה בקשר למכתב ששלחתי לכם
אופיר כץ:
אם הם עובדים או לא עובדים? יש כאלה שעלו לארץ להתנדב למילואים, ואין לנו שום אסמכתא במדינה לגביהם
שמחה רוטמן:
זה רלבנטי לגביהם כי הם מקבלים היום מינימום, אז אתה מגדיל להם
שמחה רוטמן:
 אבל למצוא פתרון איך מכירים בשכר שלהם בחו"ל לפחות חלקית כדי שהתשלום יהיה יותר גבוה, כי זה משפיע עליהם, כי הם עכשיו נכון להיום מקבלים מינימום, ועכשיו אנחנו נעלה להם בקצת
שמחה רוטמן:
 אבל צריך למצוא פתרון להכרה בזכויות שלהם, להכרה חלקית, אמנם לא שילמו על זה ביטוח לאומי, אבל להכרה חלקית
רועי קרת:
אז כמו שאמרתם – זו לא גמלת תלוית עבודה
רועי קרת:
 מי שלא עבד קודם, מקבל את התגמול המזערי שזה בדיוק מה שאנחנו מבקשים להגדיל עכשיו
אופיר כץ:
 השאלה היא לגבי מי שעבד בחו"ל
שמחה רוטמן:
מי שעבד בחול נחשב אפס
שמחה רוטמן:
 נחשב לא עבד
רועי קרת:
נחשב אפס
רועי קרת:
 הבעיה שאדוני מעלה, אני לא מכיר, כנראה בעיה של מי שעבד הרבה שנים בחו"ל, עד כדי כך הרבה שנים, שהוא איבד את התושבות הישראלית שלו – גמלת מילואים, היא גמלת תושבים
רועי קרת:
 זו בעיה שהשר מכיר, ואנחנו נפתור אותה
שמחה רוטמן:
צריך לתת לזה מענה כבר במסגרת החקיקה הזאת
שמחה רוטמן:
 זה חשוב
אופיר כץ:
אם נסיים את זה היום בכל הקריאות?
רועי קרת:
ננסה
רועי קרת:
 עד לרגע זה לא הכרתי את הבעיה
משה בא גד:
ספציפית לגבי מי שלא תושב הארץ, ובכל אופן בא להילחם כתף אל כתף, איך לפתור להם את הבעיה, לפי איזה שכר? האם לפי מדינת המוצא? או אם לפי השכר פה?
שמחה רוטמן:
אני אומר תתחילו במינימום, ואחר כך, תעשה להם הוספות
שמחה רוטמן:
 אבל תתחילו לפחות
שמחה רוטמן:
 לא ייתכן שבן-אדם שבא והוא לא תושב שלא יקבל מינימום
אופיר כץ:
שאלה נוספת
אופיר כץ:
 רשום בהסבר על החוק שיש שם שכר בסיס – 9,000 ומשהו
אופיר כץ:
 מה זה המספר הזה בעצם? מאיפה הוא בא?
רועי קרת:
בביטוח לאומי יש כמה סכומים בסיסיים לגמלאות
רועי קרת:
 ההצמדה של הגמלאות היא לפי סכום הבסיס ויש כמה כאלה באזור ה-9,600 שקלים, זה הסכום הבסיסי לקצבאות נכות
אופיר כץ:
הסכום הזה נלקח מקצבאות נכות?
רועי קרת:
לא
רועי קרת:
 הסכום הבסיסי הוא כדוגמה, הוא סכום שנלקח מקצבאות נכות, אני לא זוכר בדיוק את המספר שכתוב שם
רועי קרת:
 מה שרצינו לעשות זה להגדיל את התגמול המזערי מעל שכר המינימום
רועי קרת:
 שכר המינימום ליום הוא היום יותר גבוה מהתגמול המזערי ליום
מירב בן ארי:
מהו הסכום המינימלי היום?
אופיר כץ:
הסכום הבסיסי עומד כיום על 9,493
אופיר כץ:
 בסיסי
שמחה רוטמן:
אופיר, סכום בסיסי הוא פונקציה של שכר ממוצע במשק, חישוב שעל בסיסו מחשבים הרבה מאוד גמלאות
שמחה רוטמן:
 יש גמלאות שמקבלים חצי מהם
שמחה רוטמן:
 יש שכר ממוצע
שמחה רוטמן:
 יש גמלאות שמקבלים שליש משכר הממוצע
שמחה רוטמן:
 יש תקרות שהן פי שתיים מהשכר הממוצע
שמחה רוטמן:
 זה פשוט סכום שעל בסיסו עושים את כל החישובים
רועי קרת:
בשביל הדיון התיאורטי, פעם, כל הגמלאות היו צמודות לשכר הממוצע במשק
רועי קרת:
 נכון, באיזשהו שלב זה נהיה יקר מדי, לא ניכנס לזה, ורצו להצמיד אותנו למדד המחירים לצרכן שבדרך כלל עולה פחות מהר
רועי קרת:
 באותו יום אמרו – לא מצמידים יותר לשכר הממוצע
רועי קרת:
 מהיום אנחנו קובעים לשכר הממוצע סכום בסיסי, ומעדכנים אותו לפי מדד
רועי קרת:
 עכשיו, אדוני יודע ששכר הממוצע במשק הוא יותר גבוה
משה סנה:
אז הסטודנטים משלמים מחיר על זה, כי למעשה סטודנט שבמילואים - - -
רועי קרת:
אדוני, כל מקבלי הגמלאות של הביטוח הלאומי מקבלים - - -
משה סנה:
אני מדבר עכשיו על הסטודנטים
משה סנה:
 כי סטודנטים אתה שולח אותם לעזה, מסכנים את החיים שלהם
משה סנה:
 עובדים 24/7, כפשוטו, ובסוף הוא מקבל משכורת מינימום, זה נשמע לא סביר
משה סנה:
 לגילוי נאות – אני נוגע בדבר
משה סנה:
 יש לי בן סטודנט
רועי קרת:
התיקון הזה מגדיל את זה ב-80 שקלים מ-216 ליום ל-300 שקלים
שמחה רוטמן:
ויותר מזה
שמחה רוטמן:
 אם סטודנט עבד וקיבל שכר גבוה יותר, אז זה לפי החשבון של העובד, זה רק הסטודנט שלא עבד
משה סנה:
הרבה מהם לא עובדים
אופיר כץ:
חבר הכנסת סעדה, המינימום הוא 257 שקל ועכשיו יקבלו 300 שקלים
משה סנה:
אבל הוא הסביר לך שמלכתחילה, לא עכשיו, בעבר זה היה מוצמד לשכר הממוצע במשק
משה סנה:
 אמר הביטוח הלאומי – אני רוצה לחסוך
משה סנה:
 אבל יש הבדל, במיוחד במצב חירום
משה סנה:
 אני חושב יש הבדל בין גיוס צו 8, שהוא גם אין-סופי, אתה יודע, אפשר להאריך אותו, ויאריכו אותו כנראה, שסטודנטים שחלקם – הבן שלי אב לשלושה ילדים, יש לו גם הוצאות אין-סוף, אתה יודע - בייבי סיטר, ואין לך גיבוי
משה סנה:
 אין לך גיבוי בבית, ובסוף, אתה מקבל משכורת שהיא לא משקפת את העשייה, את חירוף הנפש, ואת הסיכון
משה סנה:
 ואני אומר מגיע
משה סנה:
 רק באירוע, זה אירוע ממוקד
משה סנה:
 באירוע מלחמתי שיקבלו את השכר - - -
אופיר כץ:
אז אני אמשיך את מה שאתה אומר?
אופיר כץ:
אז אני אמשיך את מה שאתה אומר
אופיר כץ:
 למה 95%?
רועי קרת:
שיקולי תקציב
רועי קרת:
 זה החישוב שמביא אותנו לסכום שתוקצב
אופיר כץ:
אני חושב שראוי יותר - - - 100% - - -
מירב בן ארי:
איזו ועדה זאת בכלל?
אופיר כץ:
כשלך יש שאלות על נושאים זה בסדר
מירב בן ארי:
קודם כל תשאל מה שאתה רוצה
מירב בן ארי:
 מצדי, תיתן 5,000 שקלים ליום, השאלה מאיפה תביאו את הכסף
רועי קרת:
אדוני היושב-ראש, עוד שורה שיהיה לפרוטוקול
רועי קרת:
 החלטת הממשלה שמכוחה מובא תיקון חקיקה, נותנת עוד הרבה שורה של הטבות, לא כולן בביטוח לאומי, אז אני לא מדבר עליהן
רועי קרת:
 ביטוח הלאומי רק הנושא של התגמול המזערי
אופיר כץ:
      אם כן, מי בעד מתן פטור בכל הקריאות?
משה סנה:
כן, אבל שיעזרו לנו עם העלאת השכר
אופיר כץ:
זה בוועדה
משה סנה:
איזו ועדה?
מירב בן ארי:
עבודה והרווחה היום
אופיר כץ:
          תודה רבה לכולם
אופיר כץ:
 היום יום רביעי, כ"ד בחשון התשפ"ד, 8 בנובמבר 2023
אופיר כץ:
  הנושא: פניית יושב ראש הכנסת בדבר קביעת ישיבה נוספת של הכנסת ביום חמישי, 9 בנובמבר 2023, לפי סעיף 19(א)(1) לתקנון הכנסת
אופיר כץ:
     בבקשה, מזכיר הכנסת, דן מרזוק
דן מרזוק:
אולי אני אסביר, כי המכתב, אני מבין הופץ, והוא גם בפני חברי הכנסת
דן מרזוק:
 אני אנסה אולי להסביר כי אנחנו נשאלים הרבה שאלות על המתווה הצפוי
דן מרזוק:
 המצב הוא שיש שלוש הצעות חוק שעדיין לא אושרו בקריאה השנייה והשלישית, ויש כוונה לאשר אותן כבר השבוע
דן מרזוק:
 הצעת חוק אחת, היא הצעת החוק הביומטרי, שאנחנו יודעים שהיא כבר מונחת על שולחן הכנסת, או יותר נכון הגיעה למליאת הכנסת, היא תונח פורמלית על שולחן הכנסת כשאנחנו נחדש את המליאה, ויש צורך לאשר אותה עוד היום לפני חצות
דן מרזוק:
 לכן, הצפי הוא שאנחנו נחדש את ישיבת המליאה שכידוע נמצאת כרגע בהפסקה, אנחנו נאשר את הצעת חוק הביומטרי עוד לפני חצות
דן מרזוק:
      חוץ מההצעה הזאת, יש עוד שתי הצעות חוק שיש כוונה לאשר אותן עוד השבוע
דן מרזוק:
 אחת – הצעת החוק שתגיע מוועדת הכספים בעניין הסיוע הכלכלי בעקבות המלחמה
דן מרזוק:
 השנייה - הצעת חוק המילואימניקים, שזו תוספת שכר למילואימניקים
דן מרזוק:
  לגבי הצעת החוק שנמצאת בוועדת כספים - עדיין לא התקיימו הצבעות בוועדת כספים
מירב בן ארי:
התקיימו רוב ההצבעות
דן מרזוק:
עדיין לא הסתיימו ההצבעות בוועדת כספים
מירב בן ארי:
סיימנו גם להצביע
דן מרזוק:
אוקיי
דן מרזוק:
 אני כנראה לא מעודכן, כי זה דברים שקרו ממש עכשיו
דן מרזוק:
 זה נמצא כרגע בלשכה המשפטית
דן מרזוק:
 ככל שההצעה הזאת תגיע אלינו לפני חצות – אנחנו כמובן נביא אותה לאישור כבר היום עוד לפני החצות
דן מרזוק:
 אנחנו לא נמתין עם זה לחידוש הישיבה אחרי חצות
דן מרזוק:
 זה כמובן תלוי בכמה זמן יידרש לצורך הנסחות
דן מרזוק:
 אם ההצעה לא תגיע, אנחנו ניאלץ לאשר אותה לאחר חצות
דן מרזוק:
 לגבי הצעת חוק המילואימניקים, ההצעה הזו בכל מקרה אנחנו לא נוכל לאשר אותה היום או במהלך הלילה, מהסיבה הפשוטה שהישיבה בוועדה נקבעה למחר ב-11:00
דן מרזוק:
 לכן, הצפי שזה יאושר רק מחר בצהריים בואכה אחר-הצהריים
דן מרזוק:
       למיטב הבנתי, הייעוץ המשפטי לכנסת סבר שמאחר שאנחנו נמצאים בהפסקה ארוכה, ואנחנו זולגים כבר ליום חמישי, מין הראוי שאנחנו נפנה לוועדת הכנסת ונקבל את אישורה על מנת לפתוח ישיבת כנסת חדשה ביום חמישי, שזו כמובן ישיבת כנסת שהיא לא מין המניין, ולכן הגענו לפה, כדי שוועדת הכנסת תאשר את פתיחת ישיבת המליאה בשעה 24:01 הלילה, בין רביעי לחמישי
דן מרזוק:
 מאוד ייתכן, תלוי בנסיבות שאנחנו ניאלץ לפתוח את הישיבה ולהוציא אותה להפסקה, ואז, אנחנו למחרת, ביום חמישי בשעות הצהריים אנחנו נחדש אותה לצורך אישור חוק המילואימניקים
דן מרזוק:
      אנחנו כן נעדכן את חברי הכנסת ונודיע להם מספיק זמן מראש על חידוש הישיבה, בהנחה שאנחנו נעשה הפסקה בשעה 24:01, מתי שאנחנו נפתח את הישיבה, אם נוציא את המליאה להפסקה, אנחנו נעדכן את חברי הכנסת מספיק זמן מראש על מנת שהם יוכלו לדעת מתי אנחנו מחדשים את הישיבה, ומביאים את הצעת חוק המילואימניקים מחר בצהריים
אופיר כץ:
שאלה, אם סיימנו את החוק של ועדת הכספים בשעה 23:00, חייב לפתוח ב-24:00, או שאפשר מחר מתי שצריך?
דן מרזוק:
כל עוד ועדת הכנסת מאשרת את בקשתו של היושב-ראש, אנחנו נהיה חייבים לפתוח את המליאה בשעה 24:01
דן מרזוק:
 נכון לעכשיו, על-פי המתווה שאני הצגתי אותו עכשיו, וזה המתווה שאנחנו באנו איתו לוועדת הכנסת - - -
אופיר כץ:
הבנתי, אבל יש עוד סיטואציה – סיימנו ועדת כספים, הצבענו על החוק בשעה 23:00 - - -
מירב בן ארי:
לא, הצבענו כבר
מירב בן ארי:
 הוא בנוסח
אופיר כץ:
סיימנו במליאה בשעה 23:00, למה אני צריך להשאיר פה מישהו שיחכה בשעה 24:01, ולא מחר כשאני צריך את זה בשעה 16:00, או 17:00, אחר-הצהריים, למה צריך את התהליך הזה? אם כבר אישרתי את יום חמישי - - -
מירב בן ארי:
אם כבר סיימנו את זה, היום את הביומטרי - - -
דן מרזוק:
שוב, כשאנחנו דיברנו על המתווה הזה, אנחנו לא ידענו מתי הדיון בכספים הסתיים,  והאם הייעוץ המשפטי יסיים את עבודת הנסחות עד השעה 24:00
דן מרזוק:
 ולכן, כדי לקחת מקדם ביטחון, אמרנו אנחנו בכל מקרה נפתח את הישיבה בשעה 24:01, ובכל מקרה, אנחנו נעשה שימוש באותה ישיבה, באותו אישור של ועדת הכנסת שיינתן לנו לגבי ישיבה ביום חמישי, ואנחנו נוציא את המליאה במקרה הגרוע להפסקה עד הצהריים של יום חמישי, כמובן, בכפוף למסירת הודעה לחברי הכנסת
ארז מלול:
למה לא לאשר כמו שאופיר אומר?
אופיר כץ:
לא, זו אופציה אחת
אופיר כץ:
 אם המצב הזה קורה, אז אני פותח בשעה 24:01
דן מרזוק:
אתם נותנים פה כלי לתרחישים חלופיים
אופיר כץ:
התרחישים החלופיים הם לאותה תוצאה שפותחים ביום חמישי
דן מרזוק:
חד משמעית
דן מרזוק:
 אנחנו מבינים שאנחנו נצטרך לפתוח את המליאה ביום חמישי – אם זה כדי לאשר שתי הצעות חוק, או לאשר הצעת חוק אחת
דן מרזוק:
 בכל מקרה, אנחנו צריכים לפתוח את המליאה ביום חמישי
ארז מלול:
אני זורם עם אופיר
ארז מלול:
 אם נוסח החוק יגיע בשעה 23:00, לא צריך בשעה 24:00 להמשיך והכול
ארז מלול:
 24:00 זה נסגר, וביום חמישי פותחים
ארז מלול:
 אם זה יגיע ב-23:55, או ב-24:00, אז כן צריך לפתוח בשעה 24:00 ולהמשיך
דן מרזוק:
  תראו, אנחנו עד היום לא באנו לוועדת הכנסת עם תרחישים חלופיים מהסוג הזה - של אם ואז
דן מרזוק:
 אנחנו כן מנסים לייצר ודאות בשעת הפתיחה של מליאת הכנסת, ולכן, ההצעה הזאת היא הצעה שאני לא זוכר כמוה בעבר
דן מרזוק:
 ואולי אם הייעוץ המשפטי לוועדה יוכל להתייחס, אני אשמח לשמוע
ארבל אסטרחן:
בין אם היום יספיקו לסיים את החוק של ועדת הכספים, ובין אם יביאו אותו מחר, הרי לא יביאו אותו בחצות ודקה
אופיר כץ:
למה לא?
דן מרזוק:
בוודאי שכן, זו הכוונה
ארבל אסטרחן:
למה לא יביאו אותו בשעה 08:00, 09:00 או 10:00 בבוקר?
מירב בן ארי:
 אנחנו היום בלילה מסיימים
מירב בן ארי:
 מחר, הסמנכ"ל כספים במשרד רואה את המתווה שמדינת ישראל הכינה לו
מירב בן ארי:
 נגמר הסיפור
מירב בן ארי:
 החוק כבר מוכן
מירב בן ארי:
 אבל אם אנחנו גם ככה בהפסקה, לא הבנתי את זה
מירב בן ארי:
     אם אנחנו בהפסקה, המטרה שלנו בעיקרון שבשעה 23:00 בלילה, נגיע למליאה, ונצביע
מירב בן ארי:
 היה והיא עדיין בנוסח, והגענו לשעה 24:30 בלילה, שאנחנו עוד פה
ארבל אסטרחן:
לא, אבל זה לא משנה
מירב בן ארי:
המליאה גם ככה בהפסקה
אופיר כץ:
 זה יום חדש
מירב בן ארי:
אז אם זה יום חדש, אז תאשר לפתוח מליאה ביום חמישי
מירב בן ארי:
 אין לי בעיה
מירב בן ארי:
 מלכתחילה הגיעה הבקשה בגלל חוק המילואים שהיה חשוב לנו לסיים מחר, מלכתחילה
אופיר כץ:
לא רק
מירב בן ארי:
 בהתחלה האירוע הזה היה רק על המילואים, רק
מירב בן ארי:
 עכשיו אתה אומר שב-24:01, שאז אני אפתח, אצביע על שני הנושאים – הביומטרי ומתווה הפיצויים
דן מרזוק:
הביומטרי יהיה בכל מקרה לפני 24:00
מירב בן ארי:
 ואז אני מוציאה להפסקה עד - - -
ארז מלול:
מסיימת ופותחת מחדש
מירב בן ארי:
לא, לא משנה, יוצאת להפסקה  - - -
אופיר כץ:
 הצלחנו להתגבר למרות הקושי, והבנו בסוף
מירב בן ארי:
אם אני עכשיו בשעה 22:00 מצביעה על החוק, עדיין אני צריכה ב-24:00?
דן מרזוק:
התשובה היא כן
אופיר כץ:
אז שאלתי את זה, אמרו שאין עם זה בעיה
אופיר כץ:
 אז סבבה
מירב בן ארי:
למה? אבל אם אני מאשרת לפתוח מליאה ביום חמישי בשעה 14:00, למה אני צריכה להישאר פה בשעה 24:00 בלילה?
אופיר כץ:
אם דן אומר שאין עם זה בעיה, וגם אחרי שעה שנסגור יפתחו ב-24:00 - - -
דן מרזוק:
האופציה הנוספת, ותתקן אותי היועצת המשפטית לוועדה, היא בהנחה שאנחנו אישרנו את זה כמו שאת אומרת – ב-22:00 בלילה, ואנחנו כרגע לא רוצים להישאר עכשיו שעתיים, ולהשאיר שר, ולהשאיר את סגן יושב-ראש הכנסת שיפתחו רק כדי לצאת להפסקה, האופציה הנוספת היא מיד לאחר המליאה, מיד אחרי אישור החוק הביומטרי, להתכנס כאן בוועדת הכנסת, לתקן את ההחלטה, ולקבוע ישיבת כנסת מחר בשעה אחרת
דן מרזוק:
 זו האופציה הנוספת
ארז מלול:
 מירב רוצה להעלות את זה הערב
ארז מלול:
 מירב עומדת על כך שהחוק - - -
אופיר כץ:
 זה בכל מקרה יהיה
אופיר כץ:
 אני לא רואה איך זה מסתיים עד 22:00, הם לא יספיקו עד 22:00
מירב בן ארי:
היא ביקשה ארבע שעות
מירב בן ארי:
 בסדר, אין בעיה
מירב בן ארי:
 אבל הוא אומר לך שאם אתה בשעה 23:00 בלילה, נכנסת לאירוע, התגלגלת עליו עד ל-24:30, אתה לא צריך את ועדת כנסת
אופיר כץ:
אתה כן צריך
מירב בן ארי:
לא, כי עכשיו אתה מאשר לסגור את המליאה ולפתוח בחמישי חדשה
אופיר כץ:
עכשיו אם אני מאשר והתגלגלתי, יש לי אישור לזה
מירב בן ארי:
 אז אתה לא צריך עוד פעם ב-24:00 לבוא
מירב בן ארי:
 בסדר
אופיר כץ:
אם כך, מי בעד הצעת היושב-ראש?
אופיר כץ:
 ההצעה התקבלה
אופיר כץ:
 יום שני כט' בחשון, תשפ"ד, 13 בנובמבר 2023
אופיר כץ:
 סעיף ראשון: בקשת יו"ר ועדת העבודה והרווחה להקדמת הדיון בהצעת חוק הארכת תקופות ודחיית מועדים (הוראת שעה – חרבות ברזל), החלטות מנהליות ופעולות כלפי רשות ציבורית, אומנה לילדים, תקופות כהונה, תאגידים, בתי דין מינהליים ותכנון ובנייה), התשפ"ד-2023 – הארכת תקופות ודחיית מועדים לפי חוק אומנה לילדים, מ/1/673 לפני הקריאה השנייה והשלישית
אופיר כץ:
      בבקשה, יו"ר הוועדה
ישראל אייכלר:
כבוד היושב-ראש, חבר הכנסת אופיר כץ, המזכיר וכולם
ישראל אייכלר:
 אני בא עכשיו מדיון שהיה היום בוועדה שלי
ישראל אייכלר:
 ועדת חוקה עשתה פיצול בנושא האומנה, ששייך לוועדת העבודה והרווחה
ישראל אייכלר:
 רצינו לוודא שחלילה לא תהיה עריצות או עצלות של פקידי סעד שיאריכו בשם המלחמה את הדבר הזה
ישראל אייכלר:
 דרשנו ששופט יראה את זה
ישראל אייכלר:
 זאת אומרת, גם אם רוצים להאריך לעוד שלושה חודשים, ששופט יראה האם צריך שלושה חודשים או שבועיים, או כמה זמן שיצטרכו
ישראל אייכלר:
 אפשרנו לבית המשפט להאריך לעוד שלושה חודשים
ישראל אייכלר:
      אני מבקש לפטור כדי שיוכלו להצביע בקריאה שנייה ושלישית
אופיר כץ:
אם כך, מי בעד מתן הפטור לפני הקריאה והשלישית?
אופיר כץ:
מתן הפטור בקריאה שנייה ושלישית התקבל
אופיר כץ:
      עוברים לסעיף 2: בקשת הממשלה להקדמת הדיון בהצעת חוק הארכת תקופה והארכת מועדים (הוראת שעה – חרבות ברזל) (הליכי מס ומענקי סיוע) התשפ"ד-2023, מ/1677/1 בכל הקריאות
אופיר כץ:
      מי מציג? אפרת תדליקי את המיקרופון ואת המצלמה אצלך
אופיר כץ:
      נעבור לסעיף 3 בינתיים: ישיבות מליאת הכנסת בימי שלישי בשבוע, הארכת תוקף החלטת ועדה
אופיר כץ:
 היתה בקשה של יושב-ראש הכנסת לתת את הפטור
אופיר כץ:
 בוועדה אמרנו שנעשה את זה כל שבועיים
אופיר כץ:
 היום דנו בזה גם בנשיאות
אופיר כץ:
 בנשיאות, לפחות, היתה תמימות דעים שכן להמשיך ולהאריך את זה בעוד שבועיים
אופיר כץ:
      יש לך משהו אחר להגיד, מירב?
מירב בן ארי:
 בעיקרון קיימנו ישיבה של ראשי האופוזיציה
מירב בן ארי:
 בעיקרון אנחנו בעד להמשיך בעוד שבועיים
מירב בן ארי:
 אפרת רק רצתה לבדוק שוב אבל בעיקרון כולם בעד
ארבל אסטרחן:
רוצים שזה יהיה פעמיים או שלוש?
מירב בן ארי:
כל שבועיים
אופיר כץ:
כל שבועיים נביא את זה
ארבל אסטרחן:
היום ובשבוע הבא
אופיר כץ:
נכון, מחר ובשבוע הבא
אופיר כץ:
הבקשה לא לקיים ישיבות מליאה בימי שלישי בשבועיים הקרובים התקבלה
אופיר כץ:
      אני חוזר לסעיף 2, בקשת הממשלה להקדמת הדיון
אופיר כץ:
      אפרת מרשות המיסים, בבקשה
אפרת רייטן:
אנחנו מדברים על חוק הארכת תקופות ודחיית מועדים בהליכי מס